ועדת העבודה, הרווחה והבריאות, כנסת 18, פרוטוקול מספר 141, 2009-11-30 11:15

חיים כץ: עדיין בוקר טוב.

דב חנין: תודה, אדוני.

חיים כץ: יום שלישי בשבוע, י"ג בכסלו התש"ע, 30 בנובמבר 2009.

חיים כץ: אני מתכבד שוב לפתוח את ישיבת ועדת העבודה, הרווחה והבריאות בהצעת חוק פיצויי פיטורים (תיקון – מניעת פיטורים מחזוריים), התשס"ט-2009, של חבר הכנסת דב חנין, חבר הכנסת שלמה מולה, חבר הכנסת מוחמד ברכה, חבר הכנסת חנא סוויד, חבר הכנסת עפו אגבאריה, חבר הכנסת אילן גילאון, חבר הכנסת דניאל בן סימון, חבר הכנסת חיים אורון, חבר הכנסת אברהים צרצור, וחבר הכנסת אריה אלדד.

חיים כץ: ברצוני לציין שהצעת חוק זהה של חברת הכנסת שלי יחימוביץ ושל חבר הכנסת חיים כץ נדונה הבוקר.

חיים כץ: מאחר וחיים כץ היה מעורב בהצעת החוק הקודמת שהיא זהה, נערך הדיון עכשיו.

חיים כץ: אני מקווה שכמו שחברי הוועדה והיועצים המשפטיים מגיעים לפה בזמן, גם חברי הכנסת המציעים יגיעו בזמן.

חיים כץ: אנחנו מדייקים וזמנם של הבאים הוא לא הפקר, ולא ניהלתי את הדיון בהצעת החוק מאחר והמציע/מציעים לא היו באולם.

חיים כץ: לא היתה לי שום כוונה אחרת שלא לדון בהצעת החוק.

חיים כץ: אני מקווה שסדרת החינוך לא תצטרך לחזור גם בעתיד.

חיים כץ: מאחר וחבר הכנסת דב חנין הוא חבר כנסת פורה, והצעות החוק שלו הן ענייניות, ולא אחת הוא בא לוועדה – שיגיע בזמן.

חיים כץ: הוא יגיע בזמן, הוא יקבל את היחס הנאות כמו שהוא זכאי לו.

חיים כץ: בכל זאת, איתך הסליחה שלא עשינו את הדיון בבוקר.

חיים כץ: אתה רואה – הבטחתי לך שזה יהיה במהלך השבוע.

חיים כץ: לא היית צריך לחכות את כל השבוע, חיכית שעתיים.

חיים כץ: בי"ת, להערתך שאתה בוועדת הכנסת - אני לא חושב שוועדת הכנסת חשובה יותר או חשובה פחות מוועדת העבודה והרווחה.

חיים כץ: אם אתה מחוקק ובא לוועדת העבודה והרווחה שמאיצה את הצעות החוק שלך – זה לא הדיון הראשון בהצעות החוק שלך, והם לא דוחות אותם – אז תכבד את היועצות המשפטיות של הוועדות שדנות בחומר ובאות מוקדם, והיועצות המשפטיות של התמ"ת.

חיים כץ: אתה רוצה לומר משהו על הצעת החוק?

דב חנין: כן.

דב חנין: תודה רבה, אדוני היושב ראש.

דב חנין: אני קודם כל רוצה להודות לך על זה שאתה מכנס את הדיון הזה, והערתך נרשמה.

דב חנין: אני מתכוון לעשות כל מאמץ כדי להגיע.

דב חנין: האמת היא שהייתי פשוט בוועדה אחרת, אדוני יודע את זה מניסיונו.

חיים כץ: זה כל כך לא מעניין אותי, אני בא בזמן ואני לא הולך לוועדה אחרת.

דב חנין: לאדוני יש פריווילגיה נפלאה בכנסת של להיות יושב-ראש ועדה – אולי הכי מרתקת.

דב חנין: אני מניח שכמעט כל חברי הכנסת אם היו במקום אדוני גם לא היו עוזבים את הוועדה הזאת בתור יושב-ראש.

דב חנין: אני בהחלט יכול להבין את זה.

דב חנין: אבל, הערתך נרשמה, ואני מתייחס אליה בכל הרצינות.

דב חנין: כמובן ההערה היא גם נכונה.

דב חנין: אנחנו צריכים להגיע בזמן לדיונים גם אם יש אילוצים, ובעיות אחרות.

דב חנין: הצעת חוק זהה של אדוני ושל חברת הכנסת יחימוביץ אושרה - - -

חיים כץ: שלי יחימוביץ ושלי.

דב חנין: של חברת הכנסת יחימוביץ ושלך, אושרה לקריאה ראשונה.

דב חנין: אני ראיתי את הנוסח שהוכן כאן לקראת הקריאה הראשונה.

דב חנין: גם מבחינתי הוא נוסח טוב.

דב חנין: עדיין יש שאלות שאנחנו נצטרך להמשיך ולברר אותן לקראת הקריאה השנייה והשלישית.

דב חנין: אני מציע שנעשה כדי לאחד את שתי ההצעות האלה לקראת הקריאה הראשונה, והם יגיעו לכנסת כהצעה אחת.

נעה בן שבת: נחשיב את הדיון של הבוקר ואת הדיון של עכשיו כדיון אחד, והוועדה תכין אותן כהצעה אחת בנושא אחד, זהות למעשה.

חיים כץ: מה אומרת חברת הכנסת יחימוביץ?

שלי יחימוביץ': אני כבר סיימתי את הדיון בהצעת החוק.

שלי יחימוביץ': אני כמובן תומכת בהצעת החוק של חברי הכנסת האחרים מטבע הדברים.

חיים כץ: אז הם יעלו בשתי הצעות.

נעה בן שבת: בשתי הצעות נפרדות?

נעה בן שבת: באותה חוברת?

נעה בן שבת: אחת אחרי השנייה?

חיים כץ: כן.

דבורה אליעזר: מבחינה פורמאלית אולי כדאי לומר שוועדת שרים לענייני חקיקה כן דנה בהצעת החוק של חברת הכנסת שלי יחימוביץ ושל היושב ראש.

דבורה אליעזר: אבל, היא לא דנה בהצעת החוק של חבר הכנסת דב חנין, כך שנכון להיום למרות שהיא תומכת ברעיון מבחינה מהותית, אבל מבחינה פורמאלית עמדתה לפי תקנון הממשלה היא להתנגד.

דב חנין: אותה הצעת חוק, היא הוצמדה.

דבורה אליעזר: נכון, אבל אם היא תעלה - - -

דב חנין: במליאת הכנסת שאלו את כולנו אם אנחנו מסכימים לתנאים, והסכמנו לתנאים, אז אני לא כל כך יודע מה - - -

דבורה אליעזר: לא, אני אומרת אם היא תועלה כמאוחד לקריאה ראשונה - - -

שלי יחימוביץ': הצמדה זאת הצמדה.

שלי יחימוביץ': הרי אין היגיון בל- - -

דבורה אליעזר: אם תהיה הצמדה אז כמובן הממשלה תהיה בבעיה.

דב חנין: אדוני, למה צריך את זה בשתי הצעות חוק?

דב חנין: סתם למען הסדר של הכנסת.

שלי יחימוביץ': מה זאת אומרת, "אם תהיה הצמדה"?

שלי יחימוביץ': הם הצמידו.

דבורה אליעזר: היושב ראש אמר שלדעתו צריך להפריד בין שתי הצעות החוק.

דבורה אליעזר: אני חושבת שזה נכון לומר שהממשלה הביאה את תמיכתה להצעת החוק, ודנה בהצעת החוק של חברת הכנסת יחימוביץ ושל חבר הכנסת - - -

חיים כץ: יחד עם זה, למרות שהממשלה מתנגדת, אנחנו נצביע בעד אישור הצעת החוק של דב חנין.

חיים כץ: אנחנו נעבור להצבעה.

חיים כץ: מי בעד ירים את ידו?

חיים כץ: ה צ ב ע ה בעד – 3 נגד –אין נמנעים -אין הצעת חוק פיצוי-פיטורים (תיקון –מניעת פיטורים מחזוריים), התשס"ט- 2009, של חבר הכנסת דב חנין, חבר הכנסת שלמה מולה, חבר הכנסת מוחמד ברכה, חבר הכנסת חנא סוויד, חבר הכנסת עפו אגבאריה, חבר הכנסת אילן גילאון, חבר הכנסת דניאל בן סימון, חבר הכנסת חיים אורון, חבר הכנסת אברהים צרצור, חבר הכנסת אריה אלדד (פ/1126), אושרה להעלאה לקריאה ראשונה.

חיים כץ: תודה רבה.

חיים כץ: מאחר וכל חברי הכנסת שנמצאים פה הצביעו בעד, להוציא את דב חנין שאין לו זכות הצבעה, או יש לו זכות הצבעה?

דב חנין: אני לא יודע, אני אף פעם לא יודע בוועדה מה קורה.

דב חנין: יש לנו חבר במקום מישהו, אני לא יודע מה זה אומר.

חיים כץ: אתה לא יכול להצביע.

דב חנין: לא יכול להצביע, או.

דב חנין: קיי.

חיים כץ: אז חברי הכנסת שזכאים להצבעה, ויש פה הרבה יותר מאחד, הרבה יותר מאחד, הצביעו בעד.

נעה בן שבת: כהצעת חוק נפרדת?

חיים כץ: כן.

חיים כץ: אין נמנעים, ואין מתנגדים.

חיים כץ: אנחנו מאשרים את ההצעה לקריאה ראשונה.